jkorsvik/nowiki_second_scrape_merged huggingface dataset:
Dicronorrhina cavifrons

Dicronorrhina cavifrons er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En stor (35-55 millimeter), ensfarget grønn gullbasse. Pronotum er svært tett punktert og derfor ikke særlig blankt. Hannen har et "T"-formet, flatt horn i pannen, på hver side av dette en bred, firkantet pigg.


== Levevis ==
Larvene lever å råtnende plantemateriale i jorden. Utviklingen tar 8-9 måneder, og de voksne billene kan leve 3-4 måneder, slik at det blir en generasjon per år.


== Utbredelse ==
Arten er utbredt i Elfenbeinskysten, Ghana og Togo.


== Systematisk plassering ==
Det synes noe uklart om den korrekte stavemåten er Dicronorhina eller Dicronorrhina.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Dicronorrhina Burmeister, 1842
Dicronorrhina cavifrons Westwood, 1843


== KilderM. De Palma og S. Frantz (2011) Identification of Scarabaeus micans Drury and taxonomic notes on Dicronorhina Hope, with description of a new species (Coleoptera, Scarabaeidae, Cetoniinae). Cetonimania [1] ==
Nettsider om Dicronorrhina spp.: [2]
Nettside om arten


== Eksterne lenker(en) Dicronorrhina cavifrons i Encyclopedia of Life ==
(en) Dicronorrhina cavifrons i Global Biodiversity Information Facility 
Dicronorrhina cavifrons – detaljert informasjon på Wikispecies
Dicronorrhina derbyana

Dicronorrhina derbyana er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En stor (35-50 millimeter), grønn eller bronsefarget gullbasse med hvite striper. Store deler av hodet, pronotums sidekanter og lengde- og skråstriper på dekkvingene er hvite eller kremgule. Hannen har et "T"-formet, flatt horn i pannen, på hver side av dette en skarp pigg. Det forekommer også eksemplarer uten de hvite stripene.


== Levevis ==
Larvene lever å råtnende plantemateriale i jorden. Utviklingen tar 8-9 måneder, og de voksne billene kan leve 3-4 måneder, slik at det blir en generasjon per år.


== Utbredelse ==
Arten er utbredt i det østlige og sørlige Afrika, fra Kenya i nord til Sør-Afrika og Namibia i sør.


== Systematisk plassering ==

Det synest noe uklart om den korrekte stavemåten er Dicronorhina eller Dicronorrhina.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Dicronorrhina Burmeister, 1842
Dicronorrhina derbyana Westwood, 1843
Dicronorrhina derbyana carnifex Harold, 1878
Dicronorrhina derbyana conradsi (Kolbe, 1909)
Dicronorrhina derbyana derbyana Westwood, 1843
Dicronorrhina derbyana layardi (Péringuey, 1892)
Dicronorrhina derbyana lettowvorbecki Kriesche, 1920
Dicronorrhina derbyana oberthueri Deyrolle, 1876 - ensfarget grønn, noen ganger regnet som en egen art


== KilderNettsider om Dicronorrhina spp.: [1] ==
Nettside om arten


== Eksterne lenker(en) Dicronorrhina derbyana i Encyclopedia of Life ==
(en) Dicronorrhina derbyana i Global Biodiversity Information Facility 
(en) Dicronorrhina derbyana hos NCBI 
(en) Kategori:Dicronorrhina derbyana – bilder, video eller lyd på Wikimedia Commons 
(en) Dicronorrhina derbyana – galleri av bilder, video eller lyd på Wikimedia Commons 
Dicronorhina derbyana – detaljert informasjon på Wikispecies
Dicronorrhina johnstoni

Dicronorrhina johnstoni er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En stor (35-50 millimeter), skinnende ensfarget grønn gullbasse. Hannen har et "T"-formet, flatt horn i pannen, på hver side av dette en skarp pigg.


== Levevis ==
Larvene lever å råtnende plantemateriale i jorden. Utviklingen tar 8-9 måneder, og de voksne billene kan leve 3-4 måneder, slik at det blir en generasjon per år.


== Utbredelse ==
Arten er utbredt i den Demokratiske Republikken Kongo og Uganda.


== Systematisk plassering ==
Det synes noe uklart om den korrekte stavemåten er Dicronorhina eller Dicronorrhina.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Dicronorrhina Burmeister, 1842
Dicronorrhina johnstoni Waterhouse, 1902


== KilderM. De Palma og S. Frantz (2011) Identification of Scarabaeus micans Drury and taxonomic notes on Dicronorhina Hope, with description of a new species (Coleoptera, Scarabaeidae, Cetoniinae). Cetonimania [1] ==
Nettsider om Dicronorrhina spp.: [2]


== Eksterne lenkerBilde av en hunn ==
(en) Dicronorrhina johnstoni i Global Biodiversity Information Facility 
Dicronorrhina johnstoni – detaljert informasjon på Wikispecies
Dicronorrhina kouensis

Dicronorrhina kouensis er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En stor (35-50 millimeter), metallisk skinnende ensfarget grønn gullbasse. Hannen har et "T"-formet, flatt horn i pannen, på hver side av dette en skarp pigg.


== Levevis ==
Larvene lever å råtnende plantemateriale i jorden. Utviklingen tar 8-9 måneder, og de voksne billene kan leve 3-4 måneder, slik at det blir en generasjon per år.


== Utbredelse ==
Arten er beskrevet fra Burkina Faso.


== Systematisk plassering ==
Det synest noe uklart om den korrekte stavemåten er Dicronorhina eller Dicronorrhina. Arten blir nå plassert som en underart av Dicronorrhina micans .

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Dicronorrhina Burmeister, 1842
Dicronorrhina kouensis Legrand, Bouyer, Juhel & Camiade, 2006


== Referanser ==


== Kilder ==
Nettsider om Dicronorrhina spp.: [2]


== Eksterne lenker ==
Artikkelen har ingen egenskaper for arter i Wikidata
Dicronorrhina morettoi

Dicronorrhina morettoi er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En stor (40-50 millimeter), metallisk skinnende ensfarget grønn gullbasse. Hannen har et "T"-formet, flatt horn i pannen, på hver side av dette en bred pigg. Hunnes framskutte panne er noe utvidet foran fasettøynene.


== Levevis ==
Larvene lever å råtnende plantemateriale i jorden. Utviklingen tar 8-9 måneder, og de voksne billene kan leve 3-4 måneder, slik at det blir en generasjon per år.


== Utbredelse ==
Arten er beskrevet fra Elfenbeinskysten.


== Systematisk plassering ==
Det synest noe uklart om den korrekte stavemåten er Dicronorhina eller Dicronorrhina. 

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Dicronorrhina Burmeister, 1842
Dicronorrhina morettoi De Palma, 2011


== KilderM. De Palma og S. Frantz (2011) Identification of Scarabaeus micans Drury and taxonomic notes on Dicronorhina Hope, with description of a new species (Coleoptera, Scarabaeidae, Cetoniinae). Cetonimania [1] ==
Nettsider om Dicronorrhina spp.: [2]


== Eksterne lenker(en) Dicronorrhina morettoi i Global Biodiversity Information Facility ==
Dicronorrhina morettoi – detaljert informasjon på Wikispecies
Adolfo Omodeo

Adolfo Omodeo (født 18. august 1889 i Palermo, død 28. april 1946) var en italiensk historiker.


== Liv ==
Omodeo studerte under Giovanni Gentile ved Universitetet i Palermo, og deltok deretter som frivillig i første verdenskrig. Fra 1923 underviste han i kristendommens historie ved Universitetet i Napoli. Etter andre verdenskrig sluttet han seg til Partito d'Azione og ble undervisningsminister i Badoglios andre regjering. Han var senere rektor ved Universitetet i Napoli.
Omodeo skrev flere bøker om kristendommens historie. Dessuten interesserte han seg for historien omkring Italias samling (Risorgimento) på 1800-tallet. Selv om han var elev av Gentile nærmet han seg etter hvert Benedetto Croce og ble dennes medarbeider i tidsskriftet La Critica.


== Referanser ==


== Litteratur ==
Girolamo Imbruglia: «OMODEO, Adolfo», i Dizionario Biografico degli Italiani, bind 79 (2013)
Guido De Ruggiero

Guido De Ruggiero (født 23. mars 1888 i Napoli, død 29. desember 1948 i Roma) var en italiensk filosofihistoriker, universitetsprofessor og politiker.


== Liv ==
De Ruggiero fikk en grad i rettsvitenskap ved Universitetet i Napoli, men studerte også filosofi. Fra 1923 underviste han i filosofihistorie ved Universitetet i Messina og fra 1925 ved Universitetet i Roma. Som motstander av fascismen var han en av dem som undertegnet de antifascistiske intellektuelles manifest i 1925.
I 1942 ble han avsatt fra stillingen ved universitetet, arrestert og først løslatt ved Mussolinis fall 25. juli 1943. Han ble deretter utnevnt til rektor ved Universitetet i Roma, og deltok som undervisningsminister i Ivanoe Bonomis andre regjering i 1944. Han var en av stifterne av det politiske partiet Partito d'Azione.
Av filosofisk retning tilhørte De Ruggiero idealismen, og politisk var han liberal. Han skrev blant annet en stor filosofihistorie i 13 bind, Storia della filosofia (1918–1947), og leverte bidrag i flere av samtidens tidsskrifter, blant andre La Cultura og Benedetto Croces La Critica.


== Referanser ==


== Litteratur ==
Renzo De Felice: «DE RUGGIERO, Guido», i Dizionario Biografico degli Italiani, bind 39 (1991)
Taurrhina nireus

Taurrhina nireus er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (23-26 millimeter), avlang, lyst skinnende grønn gullbasse. Pannen er framskutt hos begge kjønn, hos hunnen enkelt firkantet, hos hannen med en skarp tann på hver side, i midten med et tulipanformet utspring. På forbeina har leggene hos hunnen tre tenner, hannens legger er nokså jevnbrede uten tenner, men kraftig innsnevrede nær roten.


== Utbredelse ==
Arten er utbredt i det vestlige Afrika, i alle fall i Elfenbeinskysten, Guinea, Togo og Angola.


== Systematisk inndeling ==
Som hos mange andre gullbasser med slektsnavn som slutter på "-rhina" er det noe uklart om dette bør staves med én ("-rhina") eller to ("-rrhina") r'er.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Taurrhina Burmeister, 1842
Underslekten Taurrhina ( i snever forstand)
Taurrhina nireus (Schaum, 1841)


== Eksterne lenker ==
(en) Taurrhina nireus i Encyclopedia of Life 
(en) Taurrhina nireus i Global Biodiversity Information Facility 
Taurrhina nireus – detaljert informasjon på Wikispecies 
Taurrhina på Encyclopedia of life
Ilir Meta

Ilir Meta (født 24. mars 1969)  er en albansk diplomat og politiker som var president i Albania fra 28. juli 2017 til 24. juli 2022. Tidligere har han vært statsminister fra 1999 til 2002 og utenriksminister fra 2002 til 2003 og igjen fra 2009 til 2010.


== Referanser ==
Jeg vil ha en blå ballong

«Jeg vil ha en blå ballong» (originaltittel: «Toy Balloons») er en sang komponert av den amerikanske gitaristen Billy Mure, og første gang utgitt som instrumentallåt i 1961. Arne Bendiksen skrev en norsk tekst til sangen, «Jeg vil ha en blå ballong», og ga den ut på sitt eget selskap Triola vinteren 1963. Den norske versjonen ble en stor suksess og toppet VG-lista samme år. Sangen regnes også som en av Bendiksens mest kjente.


== Bakgrunn ==
Den amerikanske gitaristen Billy Mure komponerte melodien, og den britiske pianisten Russ Conway ga den ut i november 1961. Pianoversjonen lå blant annet på den britiske singellisten i 11 uker med en syvendeplass som høyeste notering vinteren 1961–62.Året etter skrev Arne Bendiksen en norsk tekst til sangen med tittelen «Jeg vil ha en blå ballong». Han ga ut sangen på selskapet sitt, Triola, vinteren 1963. «Jeg vil ha en blå ballong» ble raskt en salgssuksess i Norge og lå på VG-lista i 15 uker, hvorav to uker på topp. Sangen var også blant de første i Norge til å ta i bruk fordreide vokaler, slik at de hørtes ut som «smurfestemmer». Sangen ble også utgitt på Bendiksens første soloalbum Arne Bendiksen synger for barna i 1964.
Siden har flere andre artister spilt inn egne versjoner av sangen, blant andre Wenche Myhre, Hovedøen Social Club samt en humorversjon fremført av Herodes Falsk og Tom Mathisen.


== Listeplasseringer ==


== Referanser ==
Moose Jaw

Moose Jaw er en by i syd-sentrale delen av Saskatchewan i Canada, ved Moose Jaw River. Den er lokalisert ved Trans-Canada Highway, 77 km (48 mi) vest for Regina. Innbyggere av Moose Jaw er kjent som «Moose Javians». Byen er omgitt av den rurale kommunen Moose Jaw No. 161.
Moose Jaw er et industrisenter og viktig jernbaneknutepunkt for områdets landbruksprodusenter. CFB Moose Jaw er en NATO-flytreningsskole, og er hjemmebane til Snowbirds, Canadas militære aerobatiske flyshow-team. Moose Jaw har også et casino og geotermisk spa.


== Se også ==

Moose Jaw Transit
Monarchy in Saskatchewan
Wakamow Valley Authority


== Referanser ==


== Videre lesning ==
Earl of Wessex Visits Saskatchewan Regiment (2003)
Racist and other organized criminal organizations in Moose Jaw


== Eksterne lenker ==
(en) Moose Jaw, Saskatchewan – kategori av bilder, video eller lyd på Commons

Offisielt nettsted
(en) Moose Jaw, Saskatchewan – kategori av bilder, video eller lyd på Commons
Taurrhina splendens

Taurrhina (Rhamphorrhina) splendens er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (ca. 25-30 millimeter), avlang, grønn og hvit gullbasse. Hannen har en forlenget, skovlformet, skinnende hvit panne, bakhodet med er par framoverbøyde kroker. Pronotum er grønt med hvite sidekanter, dekkvingene hvite med grønne striper.


== Utbredelse ==
Slekten er utbredt i det sørøstlige Afrika (Malawi, Zimbabwe og Mosambik).


== Systematisk inndeling ==
Som hos mange andre gullbasser med slektsnavn som slutter på "-rhina" er det noe uklart om dette bør staves med én ("-rhina") eller to ("-rrhina") r'er.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Taurrhina Burmeister, 1842
Underslekten Rhamphorrhina - ofte regnet som en egen slekt
Taurrhina (Rhamphorrhina) splendens (Bertoloni, 1855)


== Eksterne lenker ==
Artikkelen har ingen egenskaper for arter i Wikidata
Taurrhina på Encyclopedia of life
Bilde av Taurrhina longiceps, hann
Liste over Borgerkammerets presidenter i Jugoslavias føderale forsamling

Borgerkammerets president var leder for ett av kamrene i Jugoslavias føderale forsamling.


== Kilder ==
«Yugoslav ministries, etc.». Rulers.org. Besøkt 8. september 2019.
Songliuling

Songliuling (kinesisk: 宋六陵, pinyin: Sòngliùlíng) er et keiserlig gravfelt fra det kinesiske Songdynastiet (960-1279). Gravfeltet ligger 12 km sørøst for Shaoxing i Zhejiang ved søndre fot av fjellet Bao. «Seks-Song-mausoleet» er det største kinesiske keiserlige grevfeltet sør for Yangtzefloden.De seks første keiserne under Sørlige Song (1127-1279) er begravde i Songliuling. Også keiser Song Huizong fra Nordre Song ble begravet her etter at hans levninger ble tilbakelevert etter fredsavtalen i Shaoxing i 1141. Også noen keiserinner og høye embedsmenn er begravde her. Gravene ble plyndret under Yuandynastiets tid (1271-1368), og mellom 1930 og 1970 ble gravsteinene og de øvre deler av gravene fjernet. I dag er de seks keisergravene markerte med hvert sitt hellige tre.


== Keisergravene ==


== Referanser ==
Liste over presidentene for Republikkenes kammer i Jugoslavias føderale forsamling

Presidenten for Republikkenes kammer var leder for ett av kamrene i Jugoslavias føderale forsamling.


== Kilder ==
«Yugoslav ministries, etc.». Rulers.org. Besøkt 8. september 2019.
Korean Air flight 858

Korean Air flyvning 858 var en internasjonal ruteflyvning mellom Bagdad i Irak og Seoul i Sør-Korea. 29. november 1987 ble flyvningen utsatt for et bombeangrep, og flyet eksploderte i luften da det ble detonert en bombe plassert i en bagasjehylle i flyets passasjerkabin av to nordkoreanske agenter.
Agentene, som handlet på ordre fra Nord-Koreas regjering, plasserte bomben før de forlot flyet under den første mellomlandingen i Abu Dhabi i De forente arabiske emirater. Bomben detonerte mens flyet fløy over Andamanhavet mot sin andre mellomlanding i Bangkok i Thailand. Flyet var av typen Boeing 707-3B5C. Alle om bord i flyet, 104 passasjerer og elleve besetningsmedlemmer (de fleste av dem sydkoreanere), omkom. Angrepet fant sted 34 år etter den koreanske våpenhvileavtalen som gjorde slutt på fiendtlighetene i Koreakrigen den 27. juli 1953.
De to gjerningspersonene ble sporet til Bahrain, der de begge inntok ampuller med cyanid skjult i sigaretter da de innså at de var i ferd med å bli pågrepet. Den mannlige gjerningspersonen døde, men den kvinnelige, Kim Hyon-hui, overlevde og tilsto senere bombeangrepet. Hun ble dømt til døden etter å ha blitt stilt for retten for angrepet, men ble senere benådet av Syd-Koreas president, Roh Tae-woo, da man anså at hun var blitt hjernevasket i Nord-Korea. Kvinnens vitnesbyrd impliserte Kim Jong-il, som på den tiden var den fremtidige lederen av Nord-Korea, som personen som i siste instans hadde ansvar for angrepet. Det amerikanske utenriksdepartementet klassifiserer angrepet på KAL 858 som et terrorangrep og har, med unntak for årene 2008-2017, oppført Nord-Korea som en "statlig sponsor av terrorisme".
Etter angrepet har de diplomatiske forbindelsene mellom Nord-Korea og Syd-Korea ikke forbedret seg i vesentlig grad, selv om noe fremgang har funnet sted i form av to inter-koreanske toppmøter. Den kvinnelige gjerningspersonen har utgitt en bok der hun forteller om å ha fått opplæring på en etterretningsskole som drives av Nord-Koreas hær, og å ha blitt beordret personlig av Kim Jong-il om å gjennomføre angrepet. Hun ble stemplet som landsforræder av Nord-Korea, og ble en kritiker av Nord-Korea etter å ha sett Syd-Korea. Hun bor nå i eksil, og under kontinuerlig vakthold i frykt for at den nordkoreanske staten ønsker å myrde henne.


== Referanser ==


== Eksterne lenker ==
«Hun drepte 115 personer med bomba som skulle stanse forrige OL i Sør-Korea». Dagbladet.no (norsk). 7. februar 2018.
Taurrhina bertolonii

Taurrhina (Rhamphorrhina) bertolonii er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (ca. 25-35 millimeter), avlang, grønn og hvit gullbasse, pronotum noen ganger litt rødlig. Hannen har en forlenget, skovlformet, skinnende hvit panne, bakhodet med er par framoverbøyde kroker. Pronotum er grønt med hvite sidekanter, dekkvingene hvite med grønn sømstripe og fre små, svarte flekker.


== Utbredelse ==
Arten er utbredt i Tanzania.


== Systematisk inndeling ==
Som hos mange andre gullbasser med slektsnavn som slutter på "-rhina" er det noe uklart om dette bør staves med én ("-rhina") eller to ("-rrhina") r'er.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Taurrhina Burmeister, 1842
Underslekten Rhamphorrhina - ofte regnet som en egen slekt
Taurrhina (Rhamphorrhina) bertolonii (Lucas, 1879)


== Eksterne lenker ==
Artikkelen har ingen egenskaper for arter i Wikidata
Taurrhina på Encyclopedia of life
Bilde av Taurrhina longiceps, hann
Taurrhina polychrous

Taurrhina (Neptunides) polychrous er en bille som hører til gruppen gullbasser (Cetoniinae) i gruppen skarabider (Scarabaeoidea).


== Utseende ==
En middelsstor (Ca. 30 millimeter), blank metallisk farget gullbasse. Som det latinske artsnavnet (som betyr mangefarget) kan tyde på er denne arten ganske variabel i fargen, som ofest er mer eller mindre grønnlig til kobberfarget. Pronotum er oftest mørkere enn dekkvingene, ofte med svarte tegninger i midten. Også beina er ganske variable i fargen. Hannens panne er forlenget, med nokså lange, skrått utoverrettede pigger på sidene og et T-formet fremspring i midten.


== Utbredelse ==
Arten er utbredt i det sørøstlige Afrika (Tanzania, Malawi, Zimbabwe).


== Systematisk inndeling ==
Som hos mange andre gullbasser med slektsnavn som slutter på "-rhina" er det noe uklart om dette bør staves med én ("-rhina") eller to ("-rrhina") r'er.

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806 (eventuelt Cetoniidae)
Underfamilien Cetoniinae Fleming, 1821
Stammen Goliathini Griffith & Pidgeon, 1832
Slekten Taurrhina Burmeister, 1842
Underslekten Neptunides Thomson, 1879 - ofte regnet som en egen slekt)
Taurrhina polychrous (Thomson, 1879)


== Eksterne lenker ==
Bilder av mange fargevarianter
(en) Taurrhina polychrous i Encyclopedia of Life 
(en) Taurrhina polychrous i Global Biodiversity Information Facility 
Taurrhina polychrous – detaljert informasjon på Wikispecies 
Taurrhina på Encyclopedia of life
Holbergklubben

Holbergklubben er en forening i Bergen, oppkalt etter den dansk-norske forfatteren Ludvig Holberg, som ble født i Bergen i 1684. Foreningens formål er å «fremme Interessen for Holberg, særlig i hans Fødeby» (vedtektenes § 1).
Klubben ble stifet i et møte på serveringsstedet «Hjørnet» i Hotel Norge 10. mars 1908, etter den offisielle åpningen av et Holberg-værelse i Bergens museums bygning. De tilstedværende var B. E. Bendixen, Just Bing, Johan Bøgh, James Grieg, Bjørn Helland-Hansen, Jens Holmboe, Sigurd Høst, O. J. Larsen, Johan Nordahl-Olsen, Haakon Shetelig og Alf Wollebæk. 1. april ble det nedsatt en bestyrelse, og 21. april ble klubbens lover vedtatt. Nye medlemmer kunne bare opptas etter forslag av de eksisterende medlemmer, og etter godkjennelse av styret. Medlemstallet ble begrenset til 100, senere utvidet til 120.
Klubbens virksomhet har opp gjennom årene bestått i praktiske oppgaver som å henge opp minneplaketter over Holbergs liv på steder i Bergen knyttet til Holbergs liv, medlemsforedrag, utgivelse av skrifter («Holbergklubbens smaaskrifter»), og nedleggelse av krans på Holberg-monumentet i Bergen. Etter feiringen av Holbergs 250-årsjubileum i 1934 stilnet virksomheten av, og først på 1980-tallet kom det en ny aktiv periode, som igjen er blitt fulgt av en ny dvale etter 1992. Dagens (2018) preses er Tryggve Fett.


== Referanser ==


== Eksterne lenker ==
Hjemmeside